Drong Ghleann Anna

Bhí an drong dhílseach, an Drong Ghleann Anna (nó the GlenanneIs botúin iad Glenane agus Glennane Gang) a ghníomhaigh as teach feirme i nGleann Anna i gContae Ard Mhacha, freagrach as breis is céad dúnmharú sna 1970idí agus 80idí. Bhí baill den UDR (reisimint logánta d’Arm na Breataine) agus comhaltaí den RUC i gcomhghuaillíocht leis an UVF i lár Uladh gníomhach san drong.

Bhain gníomhaíochtaí Dhrong Ghleann Anna le feachtas marfach paraimíleatach na ndílseoirí, ní hamháin i gcoinne poblachtánach, ach níos minice i gcoinne an phobail náisiúnaigh i gcoitinne. Tá neart cásanna ann ina bhfuil sé cruthaithe, ní hamháin go bhfuair siad cabhair ó Arm na Breataine agus ó na póilíní, ach gur stiúir stát na Breataine a chuid gníomhaíochtaí mar straitéis frithcheannairce i gcoinne poblachtánach agus náisiúnaithe araon.

 Imeachtaí 
Is i dtriantán an áir nó an ‘murder triangle’ i lár agus tuaisceart Chontae Ard Mhacha agus in oirthear Thír Eoghain a chothaigh an drong sceon i measc Chaitliceach ar feadh deich mbliana. I measc na ndaoine a mharaigh siad bhí baill an Miami Showband, muintir Reavey, agus na scórtha eachtraí eile leis an drong sin a raibh baill de na fórsaí slándála ina measc; “eiseamláir” an chlaonpháirteachais..

 Claonpháirteachas 
Thar na mblianta, mhúscail an fhianaise faoi chlaonpháirteachas ceisteanna dlisteanacha faoi ról an stáit.
Faoi lár na seachtóidí, cuireadh i leith an Ghrúpa Speisialta Patróil, aonad frithsceimhlitheoireachta de chuid Chonstáblacht Ríoga Uladh, go raibh siad páirteach i sraith de dhúnmharuithe seicteacha a rinneadh i lár Uladh, ar nós dhúnmharuithe Reavey agus O'Dowd sa bhliain 1976.
mion|Óglaigh Uladh
Ciontaíodh beirt bhall de chuid an Ghrúpa Speisialta, John Weir agus Billy McCaughey, sa bhliain 1980 i ndúnmharú a rinneadh trí bliana roimhe sin, in ionsaí ar theach tábhairne i gCéideadh, agus i bhfuadach sagairt. Tharraing siad amhras ar a gcuid comhoibritheoirí in aon dúnmharú déag ar a laghad, agus iad ag áitiú gur cuid iad de chomhcheilg fhorleathan a raibh Brainse Speisialta Chonstáblacht Ríoga Uladh, seirbhísí faisnéise Arm na Breataine, agus Fórsa Óglaigh Uladh páirteach inti.

Nuair a bhí na fir seo daortha, cuireadh deireadh leis an nGrúpa Speisialta Patróil. Thug Lárionad Pat Finucane, aturnae Náisiúnaíoch, le fios go raibh an drong a raibh Weir agus McCaughey ag tagairt di, agus í comhdhéanta as saighdiúirí Briotanacha, saighdiúirí dubha agus paraimíleataigh Phrotastúnacha, - go raibh an drong seo freagrach as seacht ndúnmharú is ceithre scór sna seachtóidí.

 Féach freisin 

 Sléacht Annie's Bar
 Buamálacha Bhaile Átha Cliath agus Mhuineacháin
 Sléacht Thulaigh Álainn (1975)
 Ionsaithe ar Donnelly's Bar agus Kay's Tavern (1975)
 Dúnmharú an Miami Showband (1975)
 Ráig foréigin de chuid an UVF (Deireadh Fómhair 1975)
 Maruithe Reavey agus O'Dowd
 Stakeknife

 Tagairtí 

Catagóir:Eachtraí foréigin le linn na dTrioblóidí
Catagóir:Na Trioblóidí
Catagóir:Coirpigh Éireannacha
Catagóir:Drong Ghleann Anna
Catagóir:Scannail Pholaitiúla in Éirinn
Catagóir:Óglaigh Uladh
Catagóir:Comhcheilg choiriúil
Catagóir:Constáblacht Ríoga Uladh